Lyon

**Lyon** je, nakon Pariza i Marseilla treći po veličini grad u Francuskoj. S okolnim mjestima čini drugu po veličini urbanu regiju u Francuskoj.

## Geografija
Lyon se smjestio na mjestu gdje se spajaju Rhona i Saona, u strateškoj točki susreta sredozemne i zapadne Europe. Grad se nalazi u dolini Rhône nedaleko od zapadnog oboda Alpa. Prostor grada je brdovit. Jezgra se nalazi na poluotoku između Rhône i Saône (Presqu'ile).

Grad se povezuje s okolnim mjestima koja su spojena s njim u metropolitansku regiju koja je druga po veličini u Francuskoj (metropolitanska regija Rhône-Alps). Nedaleko su satelitski gradovi Saint Etienne, Roanne, Annonay i Mâcon. U blizini grada su na Alpama turistička odredišta Grenoble i Chambéry.

Na prostoru grada se miješaju utjecaji umjerene (koja prevladava) i sredozemne klime (koja prodire dolinom Rhône). Ljeta su topla, ali nisu prevruća. Količina padalina nije velika.

## Urbana konfiguracija
Grad je podijeljen na tri dijela: **ville** (*grad*), rimskoga podrijetla, diže se na desnoj obali Saone; **nouvelle ville** (*novi grad*) sa suvremenijim četvrtima na lijevoj obali Rhone; **ville centrale** (*središnji grad*) na poluotoku kojeg tvore dvije rijeke.

## Ime
Ime Lyon dolazi od latinskog imena grada Lugdunum koje je prema zakonitostima francuskog jezika prešlo u Lyon. Ime Lugdunim je keltskog porijekla. Dolazi od imena keltskog boga Lugusa i riječi dunum što znači tvrđava. Ime Lugus dolazi od riječi leuk što znači svjetlo, te Lugdunum znači tvrđava svjetla.

## Historija
Lyon je 43. pne. osnovao Cezarov vojskovođa Munatius Plancus. Grad je stvoren na mjestu postojećeg keltskog naselja. Grad je bio na strateški važnom položaju odakle polaze najvažnije rimske ceste u Galiji. Ubrzo je postao najveći grad u Galiji i upravno središte provincije. U gradu su rođeni rimski carevi Klaudije i Karakala. U kršćanskom razdoblju je lyonska nadbiskupija bila najvažnija u Galiji, te lyonski nadbiskup i danas nosi titulu "primas Galije".

Nakon što su 437. godine Huni razorili grad Worms, izbjeglice su se naselile u Lugdunumu. 461. je stvoreno Burgundijsko kraljevstvo i Lugdunum je postao glavni grad. Nakon Verdunskog sporazuma 843. je pripao Lotarovom Kraljevstvu, a kasnije je postao dio Kraljevstva Arles. U 14. st. je postao dio Francuskog Kraljevstva. Lyon je bio drugi najznačajniji grad Francuske, nakon Pariza.

U 15. st. se Lyon razvija kao važan trgovački centar s posebno značajnim sajmovima. Posebno je značajan centar trgovine talijanskih trgovaca s Francuskom. Grad postaje i najvažniji francuski bankarski centar. 1479. se osniva burza. 1572. dolazi do progona protestanata nakon Bartolomejske noći.

Tokom Francuske revolucije je Lyon podržavao žirondince. 1793. ga je Revolucionarna armija opsjedala dva mjeseca i mnoge zgrade su razorene. Nakon što je Napoleon došao na vlast, naredio je obnovu grada.

U 19. st. je Lyon postao značajan industrijski centar, posebno tekstilne industrije koja se temelji na jakoj tradiciji prerade svile koja je u gradu postojala još od srednjeg vijeka. 1862. je sagrađena prva funkcionalna uspinjača u svijetu između Lyona i La Croix-Roussea. Tokom 2. svj. rata je u Lyonu bilo jako djelovanje pokreta otpora, te čak postoji i muzej otpora.

## Kultura i znamenitosti
O drevnom rimskom podrijetlu grada svjedoči prekrasan amfiteatar. Grad ima očuvanu staru jezgru koja je upisana na listu svjetske baštine UNESCO-a. Značajna je bazilika Notre-Dame de Fourvière i katedrala sv. Ivana. Crkva St-Martin-d'Ainay je jedna od rijetkih preostalih romaničkih crkvi u gradu. Zanimljiv je moderni kolodvor na Aerodromu Saint-Exupéry kog je projektirao arhitekt Santiago Calatrava i opera koju je obnovio Jean Nouvel. Važan je trg Place Bellecour na kojem je zabavni park s velikim kotačem koji se okreće.

Lyon se smatra francuskim gastronomskim središtem. Grad ima veliku tradiciju kinematografije koju su pokrenuli izumitelji filma braća Lumière koji su djelovali u Lyonu.

## Prosvjeta i znanost
## Promet
Lyon se nalazi na značajnom geografskom položaju, te je važno prometno križište koje spaja sjevernu Francusku s Mediteranom. Značajan je smjer dolinom Rhône koji je najvažniji prometni pravac između Sredozemlja i ostatka Francuske. Značajan je i riječni promet rijekama Rhônom i Saônom koji također veže srednju Francusku sa Sredozemljem. Važna je zračna luka Saint-Exupéry.

## Gospodarstvo
Lyon je već četiri stoljeća glasovit po svojoj tekstilnoj industriji, a u novije doba pretvorio se u važno trgovačko središte; razvile su se također kemijska i mehanička industrija.

## Stanovništvo

## Sport
* nogometni klub „Olympique Lyonnais”

## Poznati Lyonjani i Lyonjanke
* Antoine de Saint-Exupéry, književnik
* Jean Michel Jarre, glazbenik

## Zanimljivosti
U Lyonu je sjedište Interpola, svjetskog policijskog udruženja.

## Gradovi prijatelji/blizanci/pobratimi
*  Beersheba, Izrael
*  Birmingham, Ujedinjeno Kraljevstvo
*  Dubai, Ujedinjeni Arapski Emirati
*  Curitiba, Brazil
*  Guangzhou, Kina
*  Milano, Italija
*  Bejrut, Libanon
*  Frankfurt, Njemačka
*  Leipzig, Njemačka
*  Yokohama, Japan
*  Kutaisi, Gruzija
*  Jerevan, Armenija
*  Łódź, Poljska
*  Montréal, Kanada
*  Minsk, Bjelorusija
*  Göteborg, Švedska
*  Pečuh, Mađarska
*  Jerihon, Palestinska samouprava
*  Craiova, Rumunjska
*  Varna, Bugarska
*  Muntinlupa, Filipini
*  Sankt Peterburg, Rusija
*  Joškar-Ola, Rusija

## Demografija

## Reference

## Vanjske veze